Diari Oficial de la Generalitat Valenciana


Sumari del DOGV 6171, del 23-12-2009 (2009/14510)

RESOLUCIÓ de 16 de desembre de 2009, de la Universitat Jaume I, per la qual es convoquen concursos d'accés a places de cossos docents universitaris.
----------------------------------------------------------------------------------------------------------------------------------------------------

### Dades del document

Número de DOGV
:   6171

Data del DOGV
:   23-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/14761


Data del document
:   16-12-2009

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 16 de desembre de 2009, de la Universitat Jaume I, per la qual es convoquen concursos d'accés a places de cossos docents universitaris. [2009/14762]
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats (d'ara endavant, LOU), modificada per la Llei Orgànica 4/2007, de 12 d'abril, en el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris (d'ara en avant RDA), i en virtut de l'Acord de data 15 de desembre de 2009 del Consell de Govern de la Universitat Jaume I, aquest Rectorat, fent ús de les competències previstes en l'article 73 dels Estatuts de la Universitat Jaume I, aprovats pel Decret 252/2003, de 19 de desembre, del Consell de la Generalitat (d'ara endavant EUJI), convoca:
Concurs d'accés a les places que s'indiquen en l'annex I d'aquesta resolució, d'acord amb les bases següents.
Primera
Aquest concurs es regirà pel que disposa la LOU; el RDA; els EUJI, i per la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, així com per les presents bases i, amb caràcter supletori, pel que preveu la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada parcialment per la Llei 4/1999, de 13 de gener (d'ara endavant LRJPAC) i en la legislació general de funcionaris civils de l'Estat.
Segona
Per a ser admès en aquest concurs es requereixen els següents requisits generals:
a) Nacionalitat. Ser espanyol, tindre la nacionalitat d'altres estats membres de la Unió Europea o tindre la nacionalitat de qualsevol dels altres estats on, en virtut dels tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors en els termes en els quals s'haja definit en el Tractat Constitutiu de la Unió Europea.
També poden ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats on, en virtut de tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors en els termes en els quals s'haja definit en el Tractat Constitutiu de la Unió Europea, siga quina siga la seua nacionalitat, sempre que els cònjuges no estiguen separats de dret i, pel que fa als descendents, tinguen menys de vint-i-un anys o siguen majors d'aquesta edat però visquen a càrrec dels seus progenitors.
Així mateix, podran participar els aspirants de nacionalitat estrangera no comunitària, quan, en l'estat de la seua nacionalitat, als espanyols se'ls reconega aptitud legal per a ocupar, en la docència universitària, posicions anàlogues a les dels funcionaris dels cossos docents universitaris espanyols, a l'efecte dels quals, el Consell d'Universitats sol·licitarà informe dels ministeris d'Afers Exteriors i d'Administracions Públiques.
En el moment de presentació de la sol·licitud de participació en el procés selectiu, ha d'acreditar-se la nacionalitat, i també, si és el cas, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació pública de l'administració General de l'Estat i els organismes públics de nacionals d'altres estats als quals els és aplicable el dret a la lliure circulació de treballadors.
L'acreditació de la nacionalitat i la resta de requisits exigits en la convocatòria, es realitzarà per mitjà dels documents corresponents, certificacions per les autoritats competents del país d'origen traduïdes a l'espanyol, que serà la llengua oficial en la qual tindrà lloc el desenvolupament de les proves i el coneixement del qual serà exigit a tots els participants. Amb aquest fi se celebrarà una prova de coneixement, de la que estaran exempts els concursants de nacionalitat espanyola i els que acrediten estar en possessió del Diploma d'Espanyol com a Llengua Estrangera.
b) Edat. Tindre setze anys complits i no excedir els setanta anys d'edat.
c) No haver estat separat mitjançant expedient disciplinari del servei de cap de les administracions públiques (de l'Estat o de l'autonòmica, de la local o la institucional), ni trobar-se inhabilitat per a l'exercici de les funcions públiques. Els aspirants amb nacionalitat no espanyola han d'acreditar igualment que no es troben incursos en cap sanció disciplinària o condemna penal que els impossibilite l'accés a la funció pública en el seu estat d'origen.
d) No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos del funcionariat docent universitari.
Tercera
A més dels requisits generals, els candidats han de complir amb els següents requisits específics:
a) Poden presentar-se als concursos d'accés els que hagen estat acreditats d'acord amb el que estableixen els articles 12 i 13 i disposicions addicionals primera, segona, tercera i quarta del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
Així mateix, podran presentar-se els que resulten habilitats d'acord amb el que estableix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés, de conformitat amb el que estableix l'article 4 del Reial decret 1313/2007.
S'entén que les persones habilitades per a càtedres d'escola ho estan per a professorat titular d'universitat.
També poden presentar-se els funcionaris dels cossos docents universitaris d'igual o inferior categoria.
b) No podran formar part del present concurs d'accés els que es troben incursos en la prohibició continguda en l'article 9.4 del Reial decret 1313/2007, és a dir, aquells que no hagen ocupat durant, almenys, dos anys una plaça anteriorment obtinguda per concurs d'accés en una altra universitat.
c) Els requisits enumerats en la base segona i en aquesta base s'han de complir en la data de finalització del termini de presentació de sol·licituds i mantindre's fins al moment de la presa de possessió com a funcionari de carrera.
Quarta
Les persones que vulguen prendre part en la prova selectiva han de presentar el model oficial de la sol·licitud que s'adjunta en l'annex II, que s'ha de dirigir al rector de la Universitat Jaume I, i que s'ha de presentar en el Registre de la Universitat Jaume I, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El termini començarà a partir de l'endemà a la data de la publicació en el Diari Oficial de la Comunitat Valenciana o en el Boletín Oficial del Estado i finalitzarà transcorreguts vint dies hàbils des de l'última publicació. Amb la sol·licitud que s'adjunta en l'annex II cal entregar la documentació següent que acredita els requisits necessaris per a participar en aquest concurs:
a) Fotocòpia del document nacional d'identitat vigent. En el cas de no ser espanyol, s'ha de presentar una fotocòpia del document acreditatiu de la nacionalitat, targeta d'identitat o una fotocòpia del passaport.
b) Certificats en els quals s'acredita el compliment dels requisits específics que assenyala la base tercera per a participar en el concurs d'accés.
c) Justificant de l'ingrés o abonament, mitjançant el resguard original de la transferència bancària de la quantitat de 26,82 euros, en concepte de drets d'examen, en el compte corrent de la Universitat Jaume I (número 7717378202 de Bancaixa, entitat 2077, sucursal 0580, de Castelló de la Plana).
La falta del pagament d'aquests drets durant el termini de presentació d'instàncies no és esmenable.
Cinquena
Una vegada finalitzat el termini de presentació de sol·licituds, el rector de la Universitat Jaume I ha de dictar una resolució, en un termini màxim de quinze dies hàbils, per a declarar aprovada la llista provisional d'admesos i exclosos, i s'hi ha d'indicar, respecte a aquests últims, la causa de la seua exclusió. Aquesta resolució es publicarà en el tauler d'anuncis i en la pàgina web del Servei de Recursos Humans (, accedir a «PDI-Personal Docent i Investigador», a continuació accedir a «Convocatòries en vigor», seguidament,, «Accés funcionari de carrera» «Concurs d'accés al cos de funcionaris docents» i, finalment, buscar-hi la convocatòria concreta).
Contra aquesta Resolució, les persones interessades poden presentar reclamació o correcció corresponent davant del Rectorat en el termini de deu dies hàbils, comptadors des de l'endemà de la publicació de l'anunci o bé resoldre, en el mateix termini, el motiu de l'exclusió.
Finalitzat el termini de reclamacions i resoltes aquestes, el rector ha de dictar una resolució per a aprovar la llista definitiva de candidats admesos i exclosos, que es notificarà en la manera anteriorment establida. Contra aquesta resolució, es pot interposar un recurs en els termes que preveu l'article 107 de la LRJPAC.
Sisena
Les composicions de les comissions són les que figuren en l'annex I d'aquesta convocatòria.
D'acord amb el que estableix l'article 6.4 del Reial decret 1313/2007, de 5 d'octubre, els currículums dels membres de les comissions de selecció es troben publicats en la pàgina web del Servei de Recursos Humans (, accedir a «PDI-Personal Docent i Investigador», a continuació accedir a «Convocatòries en vigor», seguidament, «Accés funcionari de carrera» «Concurs d'accés al cos de funcionaris docents» i, finalment, buscar la convocatòria concreta) i poden ser consultats en el mateix Servei.
En virtut de l'article 26.1 de la LRJPAC, la comissió quedarà vàlidament constituïda sempre que assistisquen a l'acte de constitució tots els membres d'aquesta.
Una vegada constituïda la comissió, per a les successives actuacions d'aquesta el president ha de citar tots els membres assistents a l'acte de constitució.
Si algun membre de la comissió constituïda no assistira a alguna de les actuacions d'aquesta, decaurà com a membre de la comissió, sense que siga procedent ja cap substitució.
Perquè les actuacions de la comissió siguen vàlides, han de comparèixer el president i el secretari, almenys.
Una vegada aprovada la llista definitiva de candidats admesos i exclosos, el president de la comissió ha de dictar una Resolució convocant tots els candidats admesos per a realitzar l'acte de presentació, amb indicació de dia, lloc i hora de la celebració d'aquest.
Ambdues resolucions han de ser notificades als seus destinataris amb una antelació mínima de deu dies naturals, respecte a la data de l'acte per al qual són convocats.
Setena
La comissió ha de constituir-se dins dels quatre mesos següents a la publicació de la llista definitiva de candidats admesos en aquesta convocatòria.
Vuitena
En l'acte de presentació, que ha de ser públic, els concursants han d'entregar al president de la comissió la documentació següent:
a) Currículum acadèmic, docent i investigador, en versió triple i un exemplar de les publicacions i documents acreditatius del que consigna el currículum.
b) Projecte docent que la persona candidata proposa desenvolupar, si obté la plaça a la qual concursa; el projecte s'ha d'ajustar a les especificacions establides en aquesta convocatòria.
c) Projecte d'investigació que la persona candidata proposa desenvolupar, si obté la plaça a la qual concursa; aquest projecte s'ha d'ajustar a les especificacions establides en aquesta convocatòria.
Igualment, en l'acte de presentació s'ha de determinar, mitjançant un sorteig, l'ordre d'actuació dels candidats i s'ha de fixar el lloc, la data i l'hora del començament de les proves, que no poden realitzar-se abans de 24 hores des del mencionat acte, circumstàncies que la comissió farà públiques.
Així mateix, s'ha de fixar el termini durant el qual els candidats poden examinar la documentació presentada pels altres aspirants.
Novena
El concurs d'accés consta d'una única prova, que serà pública i s'ha de realitzar en el centre on tinga la seu el departament al qual estiga adscrita la plaça. Consistirà, en l'exposició oral en audiència pública, del currículum acadèmic, docent i investigador del concursant, del projecte docent i d'investigació que proposa realitzar en relació amb el perfil de la plaça, altres mèrits que en ell concórreguen, així com contrastar les seues capacitats per a l'exposició i debat davant de la comissió en la corresponent matèria o especialitat, durant el temps màxim que la comissió establisca en els criteris d'avaluació fixats en el moment de l'acte de constitució. S'entén com a projecte docent i d'investigació l'exposició de les línies bàsiques de docència i investigació que el candidat pretén desenvolupar en el supòsit de ser-li adjudicada la plaça.
Finalitzada la prova, la comissió ha de deliberar i cada un dels seus membres emetre un vot amb informe raonat sobre la valoració de cada un dels concursants, que s'ha d'ajustar als criteris aprovats per la comissió, no sent possible l'abstenció. Si hi ha unanimitat, aquests informes poden substituir-se per un informe únic i raonat de la comissió.
La comissió pot concloure el procediment selectiu, dins de les seues competències, amb alguna de les propostes següents: amb la cobertura de la plaça convocada o amb la no-provisió d'aquesta.
La proposta que corresponga s'ha de fer pública en el tauler d'anuncis del lloc on s'haja celebrat la prova.
Deu
Per al supòsit de cobertura de la plaça, la comissió elevarà al Rectorat una proposta motivada, amb una valoració individualitzada de cada candidat i amb assignació de puntuació numèrica, que tindrà caràcter vinculant, per ordre de preferència dels candidats, per a la proposta del seu nomenament, si escau, sense que es puga excedir en aquesta el nombre de places convocades a concurs.
Junt amb la proposta, i en el termini de set dies hàbils següents a la finalització de les proves, el secretari de la comissió ha d'entregar en la Secretaria General de la Universitat tota la documentació relativa a les actuacions de la comissió, així com una còpia de la documentació entregada per cada candidat, la qual, una vegada finalitzat i ferm el procés selectiu, podrà ser tornada si així ho sol·liciten.
Contra les propostes de les comissions seleccionadores dels concursos d'accés d'acreditats, els candidats poden presentar reclamació, davant del Rectorat, conforme al procediment establert en l'article 10 del Reial Decret 1313/2007, de 5 d'octubre, en el termini de deu dies, comptadors a partir del següent al de la seua publicació.
Onze
Les persones candidates proposades per a la provisió de places han de presentar en el Registre General de la Universitat o per qualsevol dels altres procediments assenyalats en l'article 38.4 de la LRJPAC, en el termini de vint dies, comptadors a partir de la data de publicació en el tauler d'anuncis del Servei de Recursos Humans, la documentació acreditativa següent:
a) Fotocòpia compulsada del document nacional d'identitat o, en el cas de no ser espanyol, del document oficial equivalent que acredite la nacionalitat en vigor.
b) Certificació mèdica oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.
c) Declaració jurada de no haver estat separat per resolució ferma d'expedient disciplinari, del servei de cap administració pública (de l'estat, autonòmica, local o institucional), ni estar inhabilitat per sentència ferma per a l'exercici de les funcions públiques.
Si es tracta de nacionals dels restants estats membres de la Unió Europea o d'algun estat al qual en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors, aquests han d'acreditar mitjançant declaració jurada o promesa que no es troben incursos en sanció disciplinària o condemna penal que impedisca, en el seu estat, l'accés a la funció pública, de conformitat amb el que estableix l'article 7.2 del Reial Decret 543/2001, de 18 de maig.
d) Documentació acreditativa de reunir els requisits que estableix l'article 4 del RDA.
Aquelles persones que tinguen la condició de funcionaris públics de carrera en actiu estaran exempts de justificar la documentació i els requisits, però han de presentar certificació del ministeri o l'organisme al qual estiguen adscrits per a acreditar aquesta condició i totes les circumstàncies que consten en el seu full de serveis.
Dotze
El nomenament com a funcionari docent de carrera l'efectuarà el rector, posteriorment a la presentació per part del candidat proposat, de la documentació acreditativa dels requisits establerts en la base anterior.
En el cas que el concursant proposat no present oportunament la documentació requerida, el rector de la Universitat procedirà al nomenament del següent concursant en l'orde de valoració formulat, una vegada presentats els documents als quals es refereix la base dotzena de la present convocatòria en el termini que s'habilite a aquest efecte.
El nomenament, que serà inscrit en el corresponent registre de personal, especificarà la denominació de la plaça: el cos i l'àrea de coneixement i el centre al qual s'adscriu i també el número corresponent en la relació de llocs de treball. El nomenament serà publicat en el Boletín Oficial del Estado i en el Diari Oficial de la Comunitat Valenciana, i comunicat a la Secretaria General del Consell de Coordinació Universitària.
Tretze
La presa de possessió s'ha de fer en el termini de 20 dies des de l'endemà de la publicació del nomenament, moment en el qual el candidat proposat adquirirà la condició de funcionari docent universitari del cos del qual es tracte amb els drets i els deures que li són propis.
El candidat nomenat no podrà participar en un nou concurs d'accés per a places de la mateixa categoria i àrea de coneixement de la mateixa universitat o d'una universitat diferent, fins que no hagen transcorregut dos anys des de la data de la seua presa de possessió.
Norma final
Contra aquesta resolució es pot interposar recurs contenciós administratiu en el termini de dos mesos, comptadors des de l'endemà a la publicació d'aquesta, d'acord amb l'article 8.3 de la Llei 29/1998, de 13 de juliol, reguladora de la Jurisdicció Contenciosa Administrativa, segons la redacció donada en la Llei Orgànica 19/2003, de 23 de desembre,
No obstant això, alternativament, les persones interessades poden optar per interposar un recurs de reposició, en el termini d'un mes, comptador des de l'endemà de la data de la publicació, davant del mateix òrgan que la va dictar. En aquest cas, no es pot interposar el recurs contenciós administratiu fins que no es dicte una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (BOE de 14 de gener).
Castelló de la Plana, 16 de desembre de 2009.- El rector: Francisco Toledo Lobo.
ANNEX I
Cos: catedràtics d'universitat
Classe de convocatòria: concurs d'accés
1. Àrea de coneixement: Química Física
Departament al qual està adscrita: Química Física i Analítica
Activitats que ha de realitzar la persona que obtinga la plaça:
Docència: Química Física.
Investigació: Codi UNESCO 2210.99 Química Teòrica i Computacional.
Nombre de places: una.
Plaça número: 12886.
Comissió titular:
President: Juan Manuel Andrés Bort, catedràtic d'universitat de la Universitat Jaume I de Castelló.
Vocal I: Rosa María Llusar Barelles, catedràtica d'universitat de la Universitat Jaume I de Castelló.
Vocal II: Valentín García Baonza, catedràtic d'universitat de la Universitat Complutense de Madrid.
Comissió suplent:
President: Josep Hilari Planelles Fuster, catedràtic d'universitat de la Universitat Jaume I de Castelló.
Vocal I: Vicente Moliner Ibáñez, catedràtic d'universitat de la Universitat Jaume I de Castelló.
Vocal II: Francesc Illas Riera, catedràtic d'universitat de la Universitat de Barcelona.
2. Àrea de coneixement: Química Inorgànica
Departament al qual està adscrita: Química Inorgànica i Orgànica.
Activitats que ha de realitzar la persona que obtinga la plaça:
Docència: Química Inorgànica.
Investigació: Codi UNESCO 2210.28 Química de l'Estat Sòlid. Codi UNESCO 2211.16 Luminescència.
Nombre de places: una.
Plaça número: 12336.
Comissió titular:
Presidenta: Purificación Escribano López, catedràtica d'universitat de la Universitat Jaume I de Castelló.
Vocal I: Cristobalina Barriga Carrasco, catedràtica d'universitat de la Universitat de Còrdova.
Vocal II: José Antonio Odriozola Gordón, catedràtic d'universitat de la Universitat de Sevilla.
Comissió suplent:
President: Eduardo Peris Fajarnés, catedràtic d'universitat de la Universitat Jaume I de Castelló.
Vocal I: José Luis Tirado Coello, catedràtic d'universitat de la Universitat de Còrdova.
Vocal II: Vicente Rafael Rives Arnau, catedràtic d'universitat de la Universitat de Salamanca.
3. Àrea de coneixement: Química Inorgànica
Departament al qual està adscrita: Química Inorgànica i Orgànica.
Activitats que ha de realitzar la persona que obtinga la plaça:
Docència: Química Inorgànica.
Investigació: Codi UNESCO 2210.28 Química de l'Estat Sòlid. Codi UNESCO 3312.03 Materials Ceràmics.
Nombre de places: una.
Plaça número: 12214.
Comissió titular:
Presidenta: Purificación Escribano López, catedràtica d'universitat de la Universitat Jaume I de Castelló.
Vocal I: María del Dulce Nombre Vallet Regí, catedràtica d'universitat de la Universitat Complutense de Madrid.
Vocal II: Vicente Rafael Rives Arnau, catedràtic d'universitat de la Universitat de Salamanca.
Comissió suplent:
President: Eduardo Peris Fajarnés, catedràtic d'universitat de la Universitat Jaume I de Castelló.
Vocal I: José María González Calbet, catedràtic d'universitat de la Universitat Complutense de Madrid.
Vocal II: José Antonio Odriozola Gordón, catedràtic d'universitat de la Universitat de Sevilla.
Cos: professors titulars d'universitat
Classe de convocatòria: concurs d'accés
1. Àrea de coneixement: Historia de l'Art
Departament al qual està adscrita: Història, Geografia i Art.
Activitats que ha de realitzar la persona que obtinga la plaça:
Docència: Art Barroc i Art del segle XIX en la Llicenciatura en Humanitats.
Investigació: Codi UNESCO 5506.02 Història de l'Art. Codi UNESCO 5505.05 Iconografia.
Nombre de places: una.
Plaça número: 12206.
Comissió titular:
President: Manuel Núñez Rodríguez, catedràtic d'universitat de la Universitat de Santiago de Compostel·la.
Vocal I: Rodrigo Gutiérrez Viñuales, professor titular d'universitat de la Universitat de Granada.
Vocal II: Dolores Reyes Escalera Pérez, professora titular d'universitat de la Universitat de Màlaga.
Comissió suplent:
President: Rafael Jesús López-Guzmán Guzmán, catedràtic d'universitat de la Universitat de Granada.
Vocal I: José Julio García Arranz, professor titular d'universitat de la Universitat d'Extremadura.
Vocal II: Juan Manuel Monterroso Montero, professor titular d'universitat de la Universitat de Santiago de Compostel·la.